Sosialurins omtale den 17. marts 2017 af informationen til aktionærerne i Eik Banki forud for Finansiel Stabilitets salg af 30 pct. af aktiekapitalen i banken til TF Holding fortjener en uddybning: I sommeren 2015 satte Finansiel Stabilitet 30 pct. af aktiekapitalen i Eik Banki til salg. Bestræbelserne førte den 15. juli 2015 til en betinget salgsaftale med TF Holding. Med respekt af en forkøbsret til TF Holding gav aftalen Finansiel Stabilitet mulighed for at afsøge markedet for andre købere. Inden informationen nåede frem, havde aktionærerne indgået en bindende aftale. Det er åbenbart, at en merværdi på aktierne, som begge aktionærer er uvidende om, fører til en underkurs på aktierne, der ensidigt er til fordel for køber. I dette tilfælde TF Holding. I øvrigt havde bankens bestyrelsesformand ansvaret for kommunikationen til aktionærerne.